Vaccinul rușilor, lăudat de ministrul de Externe al UE: "Vă felicit pentru performanțe!“.
Josep Borrell i-a lăudat pe ruși pentru vaccin, o performanță științifică. Vaccinul Sputnik V este sigur, scrie revista The Lancet. Viktor Orban a comandat două milioane de doze de vaccin Sputnik V.
Ce zici de vaccinul rușilor? L-au lăudat și Merkel și Macron. Vicktor Orban a comandat deja două milioane de doze pentru unguri, iar șeful diplomației europene, spaniolul Josep Borrell, s-a dus până la Moscova ca să îi laude pe ruși.Josep Borell, ministrul de Externe al UE: "Sper acum că Agenția Europeană a Medicamentului va putea certifica eficiența acestui vaccin pentru a fi folosit în statele europene. Va fi o veste bună pentru că, așa cum știți, suntem în fața unei crize de vaccin și avem o altă sursă de achiziționare. Vă felicit pentru performanțele științifice rusești!“Declarațiile de susținere și de apreciere pentru ruși au venit mai ales după ce au fost publicate rezultatele unui studiu de eficacitate în revista The Lancet. Ca să fie aprobat în Uniunea Europeană, Sputnik V are nevoie să fie evaluat de Agenția Europeană a Medicamentului.